《辛酉十月有感而作》
清代·赵景贤

自亲矢石又经秋，多垒空增四国忧。病骨支离仍乘障，豪情慷慨独登楼。

一腔热血从何洒，万姓生机尚可谋。桑梓安危桑上计，迨天阴雨要绸缪。

作者简介：（1822—1863）浙江归安人，字竹生。道光二十四年举人。捐官内阁中书。咸丰间率民兵守湖州三年御太平军。官至福建督粮道。后以粮尽，城破被执，死于苏州。谥忠节。